ΑΠΟΦΑΣΕΙΣ
Αριθμ. Γ4δ/Γ.Π.οικ.18969
Τροποποίηση-συμπλήρωση της υπό στοιχεία
Γ4δ/Γ.Π.οικ.37686/11-7-2024 υπουργικής απόφασης «Καθορισμός της διαδικασίας τοποθέ-
τησης ιατρών στα Νοσηλευτικά Ιδρύματα προς
απόκτηση ειδικότητας» (Β’ 4576).
O ΥΦΥΠΟΥΡΓΟΣ ΥΓΕΙΑΣ
Έχοντας υπόψη:
1. Τις διατάξεις:
α. του άρθρου 3 του ν. 5161/2024 «Ρυθμίσεις για την
ενίσχυση του Εθνικού Συστήματος Υγείας και την παρακολούθηση και αξιολόγηση της φαρμακευτικής δα-
πάνης» (Α’ 196),
β. του άρθρου 15 και της περ α της παρ.  4 του άρθρου
70 του ν. 4999/2022 «Δευτεροβάθμια περίθαλψη, ιατρική
εκπαίδευση, μισθολογικές ρυθμίσεις για τους ιατρούς και
οδοντιάτρους του Εθνικού Συστήματος Υγείας και λοιπές
διατάξεις αρμοδιότητας του Υπουργείου Υγείας» (Α’ 225),
γ. του κεφαλαίου Α’ του ν. 4498/2017 «Εναρμόνιση του
ελληνικού δικαίου με την Ευρωπαϊκή Οδηγία 2003/88/ΕΚ
του Ευρωπαϊκού Κοινοβουλίου και του Συμβουλίου της
4ης Νοεμβρίου 2003 “σχετικά με ορισμένα στοιχεία της
οργάνωσης του χρόνου εργασίας “ ως προς την οργάνωση του χρόνου εργασίας των ιατρών και οδοντιάτρων
του Ε.Σ.Υ. και άλλες διατάξεις» (Α’ 172),
δ. του ν. 5038/2023 «Κώδικας Μετανάστευσης» (Α’ 81),
ε. των άρθρων 10 και 73 του ν. 5102/2024 «Δράσεις
δημόσιας υγείας-Ρυθμίσεις για την ενίσχυση του Εθνικού
Συστήματος Υγείας και άλλες διατάξεις» (Α’ 55),
στ. του π.δ. 121/2017 «Οργανισμός του Υπουργείου
Υγείας» (Α’ 148).
2. Την υπ’ αρ. 37310/9-7-2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Μάριο Θεμιστοκλέους» (Β’ 4435).
3. Την υπό στοιχεία Γ5α/Γ.Π.οικ.48904/2019 υπουργική
απόφαση «Εκπαίδευση στην Οδοντιατρική Ειδικότητα
της Νοσοκομειακής Οδοντιατρικής» (Β’ 2775).
4. Την υπό στοιχεία Γ5α/Γ.Π.οικ.33506/2020 υπουργική απόφαση «Τροποποίηση της υπό στοιχεία Γ5α/
ΓΠοικ.48904/27-6-2019 υπουργικής απόφασης “Εκπαίδευση στην Οδοντιατρική ειδικότητα της Νοσοκομεια-
κής Οδοντιατρικής” (Β’ 2775)» (Β’ 2339).
5. Την υπό στοιχεία Γ5α/Γ.Π.οικ.33265/2024 υπουργική απόφαση «Τροποποίηση της παρ. Α2 του άρθρου 1
της υπό στοιχεία Γ5α/Γ.Π.οικ.33506/2020 υπουργικής
απόφασης «Τροποποίηση της υπ’ αρ. Γ5α/Γ.Π.οικ.48904/
27-6-2019 υπουργικής απόφασης “Εκπαίδευση στην
Οδοντιατρική «ειδικότητα της Νοσοκομειακής Οδοντιατρικής (Β’ 2775)” (Β’ 2339)»,όπως η τελευταία μετονο-
μάστηκε σε Οδοντιατρική Ειδικής Φροντίδας» (Β’ 3660).
6. Την υπό στοιχεία Γ4δ/Γ.Π.οικ.37686/11-7-2024
υπουργική απόφαση «Καθορισμός της διαδικασίας
τοποθέτησης ιατρών στα Νοσηλευτικά Ιδρύματα προς
απόκτηση ειδικότητας» (Β’ 4576).
7. Την υπ’ αρ. 170/13-02-2025 απόφαση της Διοικούσας Επιτροπής του ΚΕΣΥ, η οποία έγινε αποδεκτή από
τον Υφυπουργό Υγείας.
8. Την υπό στοιχεία Β1α/18423/23-4-2025 εισήγηση
της Γ.Δ.Ο.Υ. σύμφωνα με την οποία δεν προκαλείται
δαπάνη σε βάρος του τακτικού προϋπολογισμού του
Υπουργείου Υγείας.
9. Το γεγονός ότι με τις διατάξεις της παρούσας τροποποιούνται - συμπληρώνονται οι διοικητικές διαδικασίες
με επίσημο τίτλο «Τοποθέτηση Ιατρών στα Νοσηλευτικά
Ιδρύματα και Φορείς για Ειδίκευση» και Μοναδικό Αριθμό Καταχώρισης (Μ.Α.Κ.) στο ΕΜΔΔ «Μίτος» «961755»,
«Τοποθέτηση των ιατρών των ενόπλων δυνάμεων για
ειδίκευση» και Μοναδικό Αριθμό Καταχώρισης (Μ.Α.Κ.)
στο ΕΜΔΔ «Μίτος» «828194» και «Τοποθέτηση υπαλλήλων του Δημοσίου για ειδίκευση» και Μοναδικό Αριθ-
μό Καταχώρισης (Μ.Α.Κ.) στο ΕΜΔΔ «Μίτος» «117743»,
αποφασίζουμε:
1. Τροποποιούμε - συμπληρώνουμε την ως άνω (6)
σχετική υπουργική απόφαση ως εξής:
Α) Στην ένατη παράγραφο του άρθρου 1 προστίθεται ως τέταρτη προϋπόθεση, για την διαβίβαση των
δικαιολογητικών των προτεινόμενων για τοποθέτηση
ιατρών από τις αρμόδιες υπηρεσίες των Περιφερειών ή
Περιφερειακών ενοτήτων στην αρμόδια υπηρεσία του
Νοσοκομείου/φορέα για την έκδοση της απόφασης τοποθέτησης, η προσκόμιση άδειας ή βεβαίωσης άσκησης
ιατρικού/οδοντιατρικού επαγγέλματος. Συνεπώς, η ένατη παράγραφος του άρθρου 1 διαμορφώνεται ως εξής:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2174
07.05.2025 12:55:44
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2174/06.05.2025
«Οι αρμόδιες υπηρεσίες των Περιφερειών ή Περιφερειακών ενοτήτων διαβιβάζουν τα δικαιολογητικά των
προτεινόμενων για τοποθέτηση ιατρών στην αρμόδια
για την έκδοση της απόφασης τοποθέτησης υπηρεσία
του Νοσοκομείου/φορέα, εφόσον πληρούνται οι κάτωθι
προϋποθέσεις:
1) Ύπαρξη κενής οργανικής θέσης ειδικευομένου.
2) Τήρηση σειράς προτεραιότητας.
3) Προσκόμιση εκπλήρωσης προκαταρκτικού σταδίου (για τις ειδικότητες που απαιτείται τοποθέτηση σε
προκαταρκτικό-γενικό και κύριο-ειδικό στάδιο κατά τα
οριζόμενα στην παρ. 2 του άρθρου 6 της παρούσας) έως
και την ημερομηνία κένωσης θέσης στο νοσηλευτικό
ίδρυμα/φορέα.
4) Προσκόμιση άδειας ή βεβαίωσης άσκησης ιατρικού/
οδοντιατρικού επαγγέλματος.»
Β) Αντικαθίσταται το άρθρο 12 ως εξής:
«Άρθρο 12
Καθορισμός της διαδικασίας τοποθέτησης
οδοντιάτρων στα Νοσηλευτικά Ιδρύματα/φορείς
προς απόκτηση ειδικότητας.
α) Η υποβολή αίτησης για έναρξη άσκησης προς
απόκτηση οδοντιατρικής ειδικότητας και η τήρηση καταλόγων κενών θέσεων και αιτήσεων γίνεται κατά τα
οριζόμενα στο άρθρο 1.
Οι ενδιαφερόμενοι οδοντίατροι για τοποθέτηση προς
έναρξη ή συνέχιση της άσκησης για την απόκτηση ειδικότητας υποβάλλουν τα δικαιολογητικά που ορίζο-
νται στα άρθρα 2 και 3 αντίστοιχα, εκτός από το φωτοαντίγραφο πτυχίου Ιατρικής Σχολής και την άδεια ή
βεβαίωση άσκησης ιατρικού επαγγέλματος. Αντ’ αυτών
υποβάλλουν φωτοαντίγραφο πτυχίου Οδοντιατρικής
Σχολής και άδεια ή βεβαίωση άσκησης οδοντιατρικού
επαγγέλματος.
Για τον χρόνο ειδίκευσης, τα στάδια άσκησης και τη
διαδικασία τοποθέτησης για την απόκτηση ειδικότητας
εφαρμόζεται το άρθρο 6 - εκτός των παρ. Α, Β και 5.
Αναφορικά με την έκδοση της απόφασης τοποθέτησης
των οδοντιάτρων για άσκηση προς απόκτηση ειδικότητας και την ανάκληση τοποθέτησης λόγω μη δυνατότη-
τας ανάληψης υπηρεσίας εφαρμόζεται το άρθρο 7 -εκτός
της παρ. 4, περ. δ και ε.
Στα απαιτούμενα δικαιολογητικά για ανάληψη υπηρεσίας περιλαμβάνονται όσα ορίζονται στην παρ. 5 του
άρθρου 7 -εκτός από το φωτοαντίγραφο πτυχίου ιατρικής και την άδεια ή βεβαίωση άσκησης ιατρικού επαγ-
γέλματος. Αντ’ αυτών, υποβάλλονται φωτοαντίγραφο
πτυχίου Οδοντιατρικής Σχολής και άδεια ή βεβαίωση
άσκησης οδοντιατρικού επαγγέλματος.
Η μεταφορά των ειδικευομένων οδοντιάτρων σε άλλα
νοσηλευτικά ιδρύματα ορίζεται στο άρθρο 8.
Το χρονικό διάστημα της σύμβασης παράτασης παραμονής των ειδικευομένων οδοντιάτρων βάσει της
παρ. 6 του άρθρου 83Α του ν. 2071/1992 (Α΄123), όπως
προστέθηκε με το άρθεο 3 του ν. 5161/2024 (Α 196),
αναγνωρίζεται ως χρόνος ειδίκευσης, σύμφωνα με τα
οριζόμενα στην παρ. 1 του άρθρου 9.
β) Οι μόνιμοι οδοντίατροι των ενόπλων δυνάμεων
υποβάλλουν στην υπηρεσία τους αίτηση με τα οριζόμενα στα άρθρα 2 και 3 δικαιολογητικά και βεβαίωση
αποδοχής του Διευθυντή της κλινικής του νοσοκομείου/
φορέα, στον οποίο επιλέγουν να ειδικευθούν. Η αίτηση
με τα δικαιολογητικά διαβιβάζεται από το ΓΕΕΘΑ στην
αρμόδια υπηρεσία του Υπουργείου Υγείας και οι οδοντίατροι τοποθετούνται σε θέσεις άμισθων υπεράριθμων
ειδικευόμενων.
γ) Μόνιμοι οδοντίατροι του Εθνικού Συστήματος
Υγείας (Ε.Σ.Υ.) που επιθυμούν να ασκηθούν για τη λήψη
τίτλου οδοντιατρικής ειδικότητας, δύνανται να τοποθετούνται σε θέσεις άμισθων υπεράριθμων ειδικευόμενων,
διατηρώντας τη θέση και τις αποδοχές τους. Το είδος και
η αποζημίωση των εφημεριών τους ως ειδικευομένων
καθορίζονται σύμφωνα με την οργανική θέση και τον
βαθμό που κατέχουν. Οι ανωτέρω οδοντίατροι υποβάλλουν αίτηση στο αρμόδιο Τμήμα Ειδικευομένων Ιατρών
του Υπουργείου Υγείας με τα οριζόμενα στα άρθρα 2
και 3 δικαιολογητικά, πιστοποιητικό υπηρεσιακών μεταβολών από την υπηρεσία τους και εκπαιδευτική άδεια
ισόχρονη με τον χρόνο ειδίκευσης στην ειδικότητα εγκεκριμένη από το ΚΕ.Σ.Υ., μετά από σχετική εισήγηση του
Διοικητικού Συμβουλίου και του Επιστημονικού Συμβουλίου του νοσοκομείου/φορέα προέλευσης, λαμβάνοντας
υπόψη τις ανάγκες και την εύρυθμη λειτουργία του.
δ) Οι οδοντίατροι που υποχρεούνται σε συμπληρωματική εκπαίδευση στο πλαίσιο μεταβατικών διατάξεων για
την απόδοση οδοντιατρικής ειδικότητας, υποβάλλουν
αίτηση στην αρμόδια υπηρεσία του Υπουργείου Υγείας
με τα οριζόμενα ως ανωτέρω δικαιολογητικά, για έκδοση
ατομικής διοικητικής πράξης -κατόπιν γνωμοδότησης
του ΚΕΣΥ-, στην οποία θα αναφέρεται ο αριθμός των
υπολειπόμενων οδοντιατρικών πράξεων, καθώς και
βεβαίωση αποδοχής από τον Διευθυντή της Κλινικής
του νοσοκομείου/φορέα, στον οποίο επιλέγουν να ειδικευθούν. Η βεβαίωση αποδοχής δίδεται στον ενδιαφε-
ρόμενο, λαμβάνοντας υπόψη τις λειτουργικές ανάγκες
της κλινικής, την εξασφάλιση της ποιότητας των ήδη
υπηρετούντων των ειδικευομένων οδοντιάτρων, καθώς και τη χρονολογική σειρά υποβολής της αίτησης.
Οι ανωτέρω οδοντίατροι τοποθετούνται σε θέσεις άμισθων υπεραρίθμων για συνέχιση και ολοκλήρωση της
ειδίκευσής τους».
2. Η παρούσα απόφαση ισχύει από τη δημοσίευσή της
στην Εφημερίδα της Κυβερνήσεως. Κατά τα λοιπά η υπό
στοιχεία Γ4δ/Γ.Π.37686/11-7-2024 (Β’ 4576) υπουργική
απόφαση ισχύει ως έχει.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Απριλίου 2025
Ο Υφυπουργός
ΜΑΡΙΟΣ ΘΕΜΙΣΤΟΚΛΕΟΥΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202174.pdf | Tokens: 8391]